ഇടുക്കി പാക്കേജില് തേയില ഫാക്ടറി അനുവദിക്കണമെന്ന് കട്ടപ്പന: സര്ക്കാര് പ്രഖ്യാപിച്ച ഇടുക്കി പാക്കേജില് തേയില ഫാക്ടറി അനുവദിക്കണമെന്ന് ചെറുകിട തേയില കര്ഷക ഫെഡറേഷന് പ്രസിഡന്റ് വൈ.സി. സ്റ്റീഫന് ആവശ്യപ്പെട്ടു. ഇടുക്കിയിലെ പല തേയില ഫാക്ടറികളും കര്ഷകരില്നിന്നും കൊളുന്ത് ശേഖരിക്കാത്തതാണ് ഇത്തരമൊരാവശ്യം ഫെഡറേഷന് മുന്നോട്ടുവയ്ക്കാന് കാരണം. ഇരുപതിനായിരത്തിലധികം ചെറുകിട കര്ഷകരാണ് ജില്ലയിലുള്ളത്. മുന്പ് ഇവരില്നിന്നാണ് ഫാക്ടറികള് പച്ചക്കൊളുന്ത് വിലയ്ക്കെടുത്തിരുന്നത്. എന്നാലിപ്പോള് വന്കിട കന്പനികളുടെയും സൊസൈറ്റികളുടെയും കീഴിലുള്ള ഫാക്ടറികള് കര്ഷകരില്നിന്ന് കൊളുന്ത് എടുക്കാന് തയാറാകുന്നില്ലെന്ന് ചെറുകിട തേയില കര്ഷക ഫെഡറേഷന് ആരോപിച്ചു.